Държавен вестник, бр. 11, 2026 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  11
 
 
иновации в сладкарството и пекарството, създавайки нови изделия, подобрявайки технологиите 
и внедрявайки съвременни подходи към вкусовото и визуалното представяне на продуктите. 
Придобилите професионална квалификация по професия „Сладкарство и пекарство“ 
трета степен на професионална квалификация трябва да притежават професионални качества, 
необходими за успешно обучение и професионална реализация: 
 ангажираност към развитие на сладкарството и пекарството; 
 бързо усвояване и прилагане на всичко ново, свързано с професията – нови продукти, 
нови технологии (не само кулинарни), нови изисквания и т.н.; 
 чувство за ред, организираност и внимание към детайлите; 
 новаторство и стремеж към експериментиране с хранителни продукти, техники и 
иновативни подходи; 
 развити сетивни възприятия, като, но не само, вкус, цветова чувствителност, мирис – 
свързани с качеството на произвежданите продуктите; 
 комуникативност и умение за работа в екип. 
 
2.4. Четвърта степен на професионална квалификация по професията 
Притежаващите четвърта степен на професионална квалификация по професия 
„Сладкарство и пекарство“ могат да осъществяват цялостно ръководство и мониторинг на 
сладкарско производство, пекарско производство, туристически обекти и навсякъде, където има 
производство на сладкарски изделия и/или пекарство, поради което трябва да прилагат 
действащата нормативна база – Закон за храните, Наредба за хигиена на храните, Регламенти 
(ЕО), HACCP спецификацията (Анализ на опасностите и контрол на критичните точки), да 
разработват инструкции, процедури, да контролират и валидират процеси, като прилагат 
стандарти за безопасност, качество, устойчиво развитие и т.н. 
Придобилите четвърта степен на професионална квалификация по професията 
„Сладкарство и пекарство“ трябва да имат задълбочени знания в областта на кулинарната 
технология, физиологията на храненето, химико-технологичните процеси и безопасността на 
храните, което им дава възможност да разработват нови рецепти, съобразени с изискванията на 
различни потребителски групи. Те планират и управляват ресурсите, разработват и внедряват 
иновации, отговарят за подбора, обучението и мотивацията на персонала, компетентност за 
проектиране и оборудване на сладкарски и/или пекарски производства, съобразени с 
технологичните потоци и функционалното разпределение. 
Работата им включва различни функционални взаимоотношения – вътрешни и външни,  
с колеги, доставчици, клиенти, контролни органи и други, изисква използване на специализиран 
софтуер за управление на производството и хотелиерството, дигитални платформи за отчетност 
и контрол на качеството. Необходими са високо ниво на организационни и лидерски умения, 
както и знания в областта на финансите, управлението на човешки ресурси и устойчивото 
развитие. Специалистите с четвърта степен на професионална квалификация имат потенциал да 
стоят на висока позиция в йерархията на фирмата, както и да я управляват. 
Работната среда е динамична и изисква висока степен на адаптивност за постигане на 
бизнес цели. 
Завършилите четвърта степен на професионална квалификация по професията са преди 
всичко мениджъри, педагози и иноватори в областта на сладкарството и пекарството.